
Με επιτυχία πραγματοποιήθηκε η βραδιά ποτού της Κοινο_Τοπίας
με αφορμή την έναρξη δράσεων της νέας περιόδου 2016-17
Η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr με αφορμή την έναρξη της νέα περιόδου δράσης οργάνωσε μια βραδιά γνωριμίας και ανταλλαγής απόψεων για μέλη, φίλους και κάθε ενεργό πολίτη της Πάτρας με σκοπό την ανταλλαγή απόψεων στο πως μπορούμε να βελτιώσουμε την εικόνα και τη λειτουργία της πόλης στην οποία ζούμε, στο πως μπορούμε να συμβάλλουμε σε καλύτερες ανθρώπινες σχέσεις, στο πως μπορούμε να οργανώσουμε συνέργειες κοινωνικής αλληλεγγύης και τέλος στο πως μπορούμε να παρέμβουμε σε θέματα προαγωγής του πολιτισμού. 


Η συνάντηση έγινε στον κήπο του πολυχώρου Beetle project στο κέντρο της Πάτρας όπου οι παρευρισκόμενοι είχαν την ευκαιρία να ακούσουν ιδέες και να ανταλλάξουν απόψεις για τις δράσεις και τις εκδηλώσεις της οργάνωσης από το Σεπτέμβρη 2016 έως και Ιούλη 2017. 

· 
Οι δράσεις της Κοινο_Τοπίας με άξονα το Περιβάλλον και τα δικαιώματα του καταναλωτή στοχεύουν στη βελτίωση της ποιότητας ζωής και της προστασίας κάθε έμβιας ύπαρξης στον πλανήτη. Για αυτή τη θεματική ενότητα γίνονται συναντήσεις μια φορά το μήνα ημέρα Τρίτη 9μμ. Για πληροφορίες Βάσω Μαρτίνη 2610.337128, martini857@gmail.com και Ελένη Δημοπούλου 6979.964317
· Οι δράσεις της Κοινο_Τοπίας με άξονα τα Ανθρώπινα Δικαιώματα, την Κοινωνική Αλληλεγγύη και τη βελτίωση της παροχής υγείας στοχεύουν στο σεβασμό της αξιοπρέπειας που πρέπει να απολαμβάνουν όλοι οι πολίτες ημεδαποί ή αλλοδαποί σε κάθε περιοχή του κόσμου. Για αυτή τη θεματική ενότητα γίνονται συναντήσεις μια φορά το μήνα ημέρα Τετάρτη 8μμ. Για πληροφορίες Παναγιώτα Βάθη 6972.077079, pvathi8@gmail.com και Ιωάννα Ρόδη 6974.814500
· Οι δράσεις της Κοινο_Τοπίας με άξονα τα αγαθά του Πολιτισμού και της Πολυπολιτισμικότητας στοχεύουν στην προάσπιση της ταυτότητας και της κουλτούρας όλων των επιμέρους κοινωνικών ομάδων όπως και την προστασία της πολιτιστικής δημιουργίας σε όλες της τις μορφές. Για αυτή τη θεματική ενότητα γίνονται συναντήσεις μια φορά το μήνα ημέρα Πέμπτη 9μμ. Για πληροφορίες Σάκης Κάπαρης 6948.203044 και Βάσω Πετροπούλου 2610.271734, siliasofi@yahoo.gr
Οι παρεμβάσεις της Κοινο_Τοπίας αφορούν κυρίως θέματα της περιοχής της έδρας της (Πάτρα) αλλά σε μείζονα θέματα ασχολείται και με Εθνικά ή Διεθνή. 

